Dit is ironies dat ŉ bestaande liedjie met Afrikaanse woorde die wenliedjie was, terwyl heelwat oorspronklike komposisies op Sonja se tweede album voorgekom het. Anton Goosen het die Afrikaanse woorde geskryf vir ŉ wysie wat deur die Nederlandse liedjieskrywer Pierre Kartner gekomponeer is. Dié album het ook ander treffers opgelewer, soos ŉ Bietjie meer tyd (uit die rolprent Dit was aand en dit was môre), Jy is my lewe en Hanoverstraat.